
[bookmark: _Toc196306768]1. BENDRA INFORMACIJA
1.1. Perkantysis subjektas – UAB „Busturas“, juridinio asmens kodas 144127993, adresas Šarūno g. 2, LT-76161 Šiauliai, darbo laikas I-IV: 08.00-17.00, V: 08.00-15.45 (pietų pertrauka: 12.00-12.45).
1.2. Pirkimas neatliekamas naudojantis centralizuotų pirkimų katalogu, nes kataloge tokių paslaugų nėra.
1.3. Pirkimo komisija nėra sudaroma.
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 p. Aplinkos apaugos kriterijai nustatyti specialiųjų skelbiamos apklausos sąlygų 3 priede „Techninė specifikacija“.
1.5. Bendrosios pirkimo sąlygos yra neatskiriama šių pirkimo sąlygų dalis.
[bookmark: _Toc196306769]2. PIRKIMO OBJEKTAS
2.1. Perkantysis subjektas numato įsigyti finansinio audito paslaugas (toliau – Paslaugos). Reikalavimai pirkimo objektui nustatyti specialiųjų skelbiamos apklausos sąlygų 3 priede „Techninė specifikacija“.
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų skelbiamos apklausos sąlygų 3 priede „Techninė specifikacija“.
2.3. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
[bookmark: _Toc196306770]3. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI
3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų skelbiamos apklausos sąlygų 1 priede „Tiekėjų pašalinimo pagrindai“.
3.2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 2 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams.
[bookmark: _Toc196306771]4. REIKALAVIMAI, SUSIJĘ SU NACIONALINIU SAUGUMU
4.1. Perkantysis subjektas atmes tiekėjo pasiūlymą, jei bus tenkinama bent viena PĮ 58 straipsnio 41 dalies 1-6 punktuose nurodytų sąlygų. Tiekėjas kartu su pasiūlymu turi pateikti laisvos formos atitikties deklaraciją dėl atitikties PĮ 58 straipsnio 41 dalies 1, 2, 3 ir 6 punktams.
4.2. Perkančiajam subjektui kilus abejonių dėl tiekėjo laisvos formos deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajam subjektui priimtinus dokumentus ir (ar) paaiškinimus. Tokių dokumentų ir (ar) paaiškinimų perkantysis subjektas gali prašyti bet kuriuo pirkimo procedūros metu siekdamas užtikrinti tinkamą pirkimo procedūros atlikimą.
[bookmark: _Toc196306772]5. SPECIALIEJI REIKALAVIMAI PASIŪLYMŲ RENGIMUI IR PATEIKIMUI
5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, jis turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.
[bookmark: _Toc196306773]6. PASIŪLYMO GALIOJIMO UŽTIKRINIMAS
[bookmark: _Toc15392775]6.1. Perkantysis subjektas nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.
[bookmark: _Toc196306774]7. PASIŪLYMŲ VERTINIMAS
7.1. Perkantysis subjektas ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų skelbiamos apklausos sąlygų 4 priede „Pasiūlymo forma“.
7.2 Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
[bookmark: _Ref39425999][bookmark: _Ref39426005][bookmark: _Toc126333937][bookmark: _Toc196306775]8. SUTARTIES SUDARYMAS
8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų skelbiamos apklausos sąlygų 6 priede „Pirkimo sutarties projektas“.

















































[bookmark: _Toc196306776]Pirkimo sąlygų 1 priedas 
[bookmark: _Toc192765179][bookmark: _Toc196306777]„Tiekėjų pašalinimo pagrindai“

TIEKĖJŲ PAŠALINIMO PAGRINDAI
Perkantysis subjektas atmeta tiekėjo pasiūlymą, jeigu: 
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkantysis subjektas dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiojo subjekto sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkantysis subjektas gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).



[bookmark: _Toc196306778]Pirkimo sąlygų 2 priedas
[bookmark: _Toc196306779][bookmark: _Toc192765181]„Tiekėjų kvalifikacijos reikalavimai ir reikalavimai laikytis 
[bookmark: _Toc196306780]kokybės vadybos sistemos ir (arba) aplinkos apsaugos vadybos 
[bookmark: _Toc196306781]sistemos standartų“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
[bookmark: _heading=h.26in1rg][bookmark: ketvpriedas][bookmark: _Toc85439812]1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą.
Tiekėjų kvalifikacijos reikalavimai
	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	1.
	Teisė verstis veikla

	1.1.
	Tiekėjas turi teisę verstis finansinio audito veikla, reikalinga pirkimo sutarčiai vykdyti atitikti Lietuvos Respublikos audito įstatymo ir kitų teisės aktų reikalavimus auditoriams ir audito įmonėms.
	Perkantysis subjektas pats patikrins šiuos duomenis Lietuvos auditorių rūmų interneto svetainėje https:/lar.lt. Šie duomenys bus užfiksuoti ir išsaugomi pasiūlymo tikrinimo dieną.
	1) jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;

2) tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;

3) subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Pirkimo dokumentuose gali būti nustatoma, kad tokių subtiekėjų, jeigu jie žinomi, kvalifikacija tikrinama pirkimo procedūrų metu, arba, kad tiekėjas privalo įsipareigoti, jog pirkimo sutartį vykdys tik tokią teisę turintys asmenys, ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.

	1.2.
	Tiekėjas neturi turėti pritaikytų galiojančių nurodymų ar poveikio priemonių, nurodytų Lietuvos Respublikos Finansinių ataskaitų audito įstatymo 56 str. 3 ir 4 d.
	
	

	2.
	Finansinis ir ekonominis pajėgumas

	2.1.
	Tiekėjas per pastaruosius 3 metus arba per laiką nuo Tiekėjo įregistravimo dienos (jeigu vykdė veiklą mažiau kaip 3 metus) turi būti tinkamai įvykdęs ir (ar) vykdo bent 1 (vieną) ar daugiau tačiau ne daugiau kaip 3*, pirkimo sutartį  (-is) finansinio audito paslaugų sutartį (-is), kurių bendra vertė yra ne mažesnė kaip 
10 500,00 Eur be PVM.  

*jeigu Tiekėjas vykdė daugiau nei vieną sutartį, sutarčių vertės sumuojasi.
	Pagrindinių per pastaruosius 3 metus arba per laiką nuo Tiekėjo įregistravimo dienos (jeigu vykdė veiklą mažiau kaip 3 metus) suteiktų paslaugų (sutarčių) sąrašas, pasirašytas vadovo ar jo įgalioto asmens, kuriame nurodyti paslaugų (sutarčių) pavadinimai, paslaugų (sutarčių) trumpi aprašymai, paslaugų (sutarčių) sumos, paslaugų (sutarties) datos ir duomenys apie paslaugų Užsakovus (tiek viešuosius, tiek privačius).

Pirkėjas, norėdamas įsitikinti arba siekdamas pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei projekto objektą apibūdinančius dokumentus (pvz., techninę užduotį). Siekdamas patikslinti informaciją apie įvykdytą ar vykdomą sutartį, pasilieka teisę be išankstinio įspėjimo susisiekti su Tiekėjo nurodytu užsakovo atstovu.

*Vertinamos per paskutiniuosius 3 metus iki pasiūlymų pateikimo termino pabaigos įvykdytos ir (ar) vykdomos sutartys.

Pateikiamas (-i) skenuotas (-i) dokumentas (-ai) elektroninėmis priemonėmis.
	1) jeigu pasiūlymą teikia ūkio subjektų grupė – reikalavimą turi atitikti visi kartu (pajėgumai sumuojami);

2) tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais). Pirkimo vykdytojas gali reikalauti, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju;

3) subtiekėjams šis reikalavimas nenustatomas.

	3.
	Techninis ir profesinis pajėgumas

	3.1
	Tiekėjas turi turėti kvalifikuotus specialistus, galinčius suteikti reikalaujamas paslaugas:
1) Audito grupės vadovas, vadovausiantis paslaugų suteikimui: 
- Yra įrašytas į Lietuvos auditorių rūmų atestuotų auditorių sąrašą;
- Neturi turėti pritaikytų galiojančių nurodytų Lietuvos Respublikos Finansinių ataskaitų audito įstatymo 56 str. 3 ir 4 d.;
- Turi ne mažesnį kaip 3 (trijų) metų auditoriaus patirtį atliekant  finansinių ataskaitų auditus;
- Turi būti atlikęs bent 1 (vieną) Lietuvoje veikiančios įmonės įstaigos finansinių ataskaitų auditą. 
2) Auditorius dalyvausiantis teikiant audito paslaugas (audito grupės narys):
- Yra įrašytas į Lietuvos auditorių rūmų atestuotų auditorių sąrašą;
- Neturi turėti pritaikytų galiojančių nurodytų Lietuvos Respublikos Finansinių ataskaitų audito įstatymo 56 str. 3 ir 4 d.;
- Turi ne mažesnį kaip 2 (dvejų) metų auditoriaus patirtį atliekant finansinių ataskaitų auditus;
- Turi būti atlikęs bent 1 (vieną) Lietuvoje veikiančios įmonės įstaigos finansinių ataskaitų auditą.
	Pateikiamas:
Siūlomų specialistų sąrašas su pareigų ir funkcijų aprašymu (specialistų vardai, pavardės, jiems priskiriama (-os) pozicija (-os)), taip pat nurodyta specialisto darbovietė, darbo patirties aprašymas, nurodyta: kvalifikacija, turima profesinė (darbo) patirtis, vykdytos sutartys (nurodant mėnesių tikslumu). Trumpas sutarčių aprašymas, vykdytos funkcijos, finansinių ataskaitų audito atlikimo funkcijos, datos, finansinių ataskaitų audito užsakovus, kontaktinius  asmenis (v., pavardę, telefono Nr.) ir kita informacija, patvirtinanti kiekvieno sąraše nurodyto specialisto atitiktį pirkimo dokumentuose nustatytiems reikalavimams, pasirašytas vadovo ar įgalioto asmens.

Perkantysis subjektas pasilieka teisę be išankstinio įspėjimo susisiekti su finansinių ataskaitų audito užsakovais nurodytais kontaktiniais telefonais siekiant pasitikslinti informaciją apie vykdytas sutartis.

Informaciją, ar kiekvienas tiekėjo nurodytas specialistas yra įrašytas Lietuvos auditorių rūmų auditorių sąrašą ir informaciją ar auditoriai neturi pritaikytų galiojančių nurodymų ir/ar poveikio priemonių, nurodytų LR Finansinių atskaitų audito įstatymo 56 str.3 ir 4 d. Perkantysis subjektas patikrins Lietuvos auditorių rūmų interneto svetainėje https:/lar.lt.  Šie duomenys bus užfiksuoti ir saugomi pasiūlymo  tikrinimo dieną.
Tuo atveju, jei specialistai nėra Tiekėjo darbuotojai, tai: 
1) jei Tiekėjas ketina pirkimo sutarties vykdymui kaip specialistą pasitelkti fizinį asmenį, tačiau neplanuoja jo įdarbinti, specialistas pasiūlyme turi būti nurodomas kaip Tiekėjo subrangovas. Tiekėjas, pagrįsdamas atitikimą šiam kvalifikacijos reikalavimui, turi pateikti šiam kvalifikacijos reikalavime nurodytą informaciją apie specialistą, sutartį ar preliminarią sutartį ar ketinimų protokolą dėl sutarties sudarymo su specialistu laimėjimo ir pirkimo sutarties sudarymo atveju;
2) jeigu Tiekėjas pasiūlyme nurodys specialistą, kurį laimėjimo ir pirkimo sutarties sudarymo atveju ketina įdarbinti, Tiekėjas iki pateikiant pasiūlymą turi sudaryti su ketinamu pirkimo sutarties vykdymui pasitelkti specialistu susitarimą arba ketinimų protokolą arba kitą dokumentą, kuris pagrįstų, kad toks ketinimas buvo iki Tiekėjui pateikiant pasiūlymą ir, kad laimėjimo ir pirkimo sutarties sudarymo atveju specialistas bus įdarbintas.

Pateikiamas (-i) skenuotas (-i) dokumentas (-ai) elektroninėmis priemonėmis.
	1) jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;

2) Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;

3) subtiekėjams šis reikalavimas nenustatomas.




Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai
1. Perkantysis subjektas nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

[bookmark: _Toc181624621]TECHNINĖ SPECIFIKACIJA

1.	Reikalavimai perkamai Paslaugai:
1.1. Paslauga apima 2026, 2027 bei 2028 finansinius metus.
1.2. Tiekėjas atliks pagal Lietuvos finansinės atskaitomybės standartus paruoštų Perkančiojo subjekto metinių finansinių ataskaitų rinkinių (balanso, pelno (nuostolių), pinigų srautų, nuosavo kapitalo pokyčių, aiškinamojo rašto) (toliau - Metinės finansinės ataskaitos) auditą ir pateiks atlikto audito išvadą apie minėtas Metines finansines ataskaitas.
1.3. Tiekėjas patikrins Perkančiojo subjekto vadovybės ataskaitą ir pareikš nuomonę, ar finansinėje informacijoje, pateiktoje vadovybės ataskaitoje, nėra reikšmingų nukrypimų, lyginant su atitinkamo laikotarpio finansinėmis ataskaitomis. 
1.4. Tiekėjas paruoš audito ataskaitą Perkančiojo subjekto vadovybei, kurioje bus paminėti audito metu atskleisti svarbūs pastebėjimai, jei tokių bus, ir pateiktos rekomendacijos, be to, ataskaitoje bus pateikta išsamesnė informacija apie audito rezultatus bei aptariami audito metu nustatyti valdymui ar priežiūrai svarbūs dalykai.
1.5. Tiekėjas savo darbo metu privalo užtikrinti pagalbą Perkančiajam subjektui, rengiant jos Metines finansines ataskaitas pagal Lietuvos finansinės atskaitomybės standartus. 
1.6. Tiekėjas be papildomo užmokesčio telefonu ar kitomis priemonėmis konsultuos Perkančiojo subjekto personalą įvairiais einamaisiais finansinės apskaitos ir mokesčių klausimais, kurie yra susiję su vykdomu auditu.
1.7. Paslauga, susijusi su Metinių finansinių ataskaitų auditu, turi būti pradėta teikti: 
1.7.1. už 2026 finansinius metus – Tiekėjas sprendžia dėl audito paslaugos pradžios;
1.7.2. už 2027 finansinius metus – ne vėliau kaip nuo 2027 m. lapkričio 3 d.;
1.7.3. už 2028 finansinius metus – ne vėliau kaip nuo 2028 m. lapkričio 3 d.
1.8. Audito išvada apie Metines finansines atskaitas ir vadovybės ataskaitą turi būti pateikiama lietuvių kalba pasibaigus finansiniams metams:
1.8.1. už 2026 finansinius metus – ne vėliau kaip iki 2027 m. kovo 20 d.;
1.8.2. už 2027 finansinius metus – ne vėliau kaip iki 2028 m. kovo 20 d.;
1.8.3. už 2028 finansinius metus – ne vėliau kaip iki 2029 m. kovo 20 d.
1.9. Tiekėjas įsipareigoja atlikti auditą pagal Tarptautinius audito standartus, vadovaujantis Lietuvos Respublikos įstatymais ir kitais teisės aktais. Jeigu audito paslaugų teikimo metu teisės aktai nustatys audituojamoms įmonėms, audito įmonėms ar auditoriams papildomus įsipareigojimus, susijusius su audito atlikimu, šios papildomos paslaugos įeis į perkamų audito paslaugų apimtį.
1.10. Perkančiojo subjekto prašymu, Tiekėjo atstovai dalyvaus akcininkų susirinkimuose audito atlikimo klausimais.
1.11. Vykdomas žaliasis pirkimas. Vadovaujantis Aplinkos apsaugos kriterijų taikymo, vykdant žaliuosius pirkimus tvarkos aprašo 4.4.3 p. t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

[bookmark: _Toc196306786]FINANSINIO AUDITO PASLAUGŲ TEIKIMO
MAŽOS VERTĖS PIRKIMO SKELBIAMOS APKLAUSOS BŪDU
PASIŪLYMAS
2026- ___ - ___
	Tiekėjo pavadinimas ir kodas (jei pasiūlymą pateikia tiekėjų grupė, nurodyti visų grupės partnerių pavadinimus)
	

	Tiekėjo adresas (jei pasiūlymą pateikia tiekėjų grupė, nurodyti visų grupės partnerių adresus)
	

	Kontaktinio asmens vardas ir pavardė
	

	Telefono numeris
	

	El. pašto adresas
	



	Subtiekėjo pavadinimas ir adresas
	

	Subtiekėjo teikiamos paslaugos (pildoma, jei subtiekėjas vykdys sutartį)
	

	Sutarties dalis (apimtis pinigine išraiška, dalis procentais), kuriai ketinama pasitelkti subtiekėjus (pildoma, jei subtiekėjas vykdys sutartį)
	



Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) mažos vertės pirkimo skelbime, paskelbtame Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo nustatyta tvarka;
2) kituose pirkimo dokumentuose (jų paaiškinimuose, papildymuose).

Mes siūlome:
	Eil. Nr.
	Paslauga
	Mato vnt.
	Metinių finansinių ataskaitų rinkinio audito paslaugos kaina, Eur 
be PVM
	Metinių finansinių ataskaitų rinkinio audito paslaugos kaina, Eur 
su PVM

	1
	2
	3
	4
	5

	1.
	2026 finansinių m. audito paslauga
	1 vnt.
	
	

	2.
	2027 finansinių m. audito paslauga
	1 vnt.
	
	

	3.
	2028 finansinių m. audito paslauga
	1 vnt.
	
	

	Paslaugos bendra (galutinė) suma EUR be PVM
	

	21 proc. PVM
	

	Paslaugos bendra (galutinė) suma EUR su PVM
	



Pasiūlyme kainos nurodytos eurais.
Paslaugos bendra (galutinė) suma EUR su PVM........ . eurai (žodžiais............)
 Tais atvejais, kai pagal galiojančius teisės aktus tiekėjui nereikia mokėti PVM, jis nurodo bendrą kainą be PVM ir priežastis, dėl kurių PVM nemoka
 Apskaičiuojant galutinę pasiūlymo kainą ir įkainius atsižvelgta į perkamą paslaugų apimtį, į pasiūlymo kainos ir įkainių sudėtines dalis, į specifikacijos reikalavimus, į sutarties projekte numatytą atsiskaitymo už suteiktas paslaugas terminą bei į visus kitus šio viešojo pirkimo dokumentų reikalavimus. Į bendrą pasiūlymo kainą įskaičiuotos visos išlaidos, kiti sutartyje nurodyti kaštai ir visa galima rizika, susijusi su rinkos kainų svyravimais, ir visos kitos teikėjo išlaidos, apimančios ir išlaidas E. sąskaitoms teikti, ir viską, ko reikia visiškam ir tinkamam sutarties įvykdymui, bei visi mokesčiai, įskaitant PVM.
 Patvirtiname, jog siūlomos Paslaugos atitinka pirkimo sąlygų techninėje specifikacijoje nustatytus reikalavimus:
 Patvirtiname, kad sutarties galiojimo laikotarpiu nebus taikomi jokie papildomi, su paslaugų teikimu susiję, mokesčiai.
 Su pirkimo sąlygų 4 priede pateikiamu pirkimo sutarties projektu sutinkame.
 Kartu su pasiūlymu pateikiami šie dokumentai (patvirtinu, kad dokumentų skaitmeninės kopijos yra tikros):
	Eil. Nr.
	Pateikto dokumento pavadinimas
	Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)*
	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)*

	
	...
	
	


 Pildyti tuomet, jei bus pateikta konfidenciali informacija, kaip ji apibrėžta Pirkimų įstatymo 32 straipsnio 2 dalyje. Tiekėjas negali nurodyti, visas pasiūlymas yra konfidencialus.

Pasiūlymas galioja iki pirkimo sąlygose nurodyto termino.


	_____________________     _
	______________________
	______________________

	Dalyvis arba jo įgaliotasis asmuo (pareigos)
	parašas
	vardas ir pavardė

PASIŪLYMŲ VERTINIMO KRITERIJAI IR SĄLYGOS

1. Perkantysis subjektas ekonomiškai naudingiausią pasiūlymą išrenka pagal mažiausios kainos kriterijų.

UAB „BUSTURAS“ FINANSINIO AUDITO
PASLAUGŲ TEIKIMO SUTARTIS

2026 m. _______ d. Nr. ____
Šiauliai

Uždaroji akcinė bendrovė „Busturas“, pagal Lietuvos Respublikos įstatymus įsteigta ir veikianti įmonė, juridinio asmens kodas 144127993, kurios registruota buveinė yra Šarūno g. 2, LT-76161 Šiauliai, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama _____________________, veikiančio pagal bendrovės įstatus (toliau – Užsakovas), 
ir 
__________________, juridinio asmens kodas __________________, kurios registruota buveinė yra __________________, atstovaujama __________________, veikiančio pagal __________________ (toliau – Vykdytojas), 
toliau vadinamos Šalimis, o kiekviena atskirai – Šalimi, 
vadovaudamosi mažos vertės pirkimo skelbiamos apklausos būdu dėl Užsakovo finansinio audito paslaugų teikimo pirkimo (toliau – Paslaugos) (BVPŽ –79212100-4 Finansinio audito paslaugos), paskelbto CVP IS pirkimo Nr. __________, kurio laimėtoja pripažinta (-as)_____________________, rezultatais, 
sudarė šią viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų:

1. SUTARTIES DALYKAS
1.1. Sutarties dalykas yra UAB „Busturas“ 2026-2027-2028 m. finansinių ataskaitų rinkinių audito paslauga (toliau – Paslauga). Reikalavimai Paslaugoms pateikiami Sutarties sąlygų 1 priede „Techninė specifikacija“ (toliau – Specifikacija).
1.2. Finansinių ataskaitų audito tikslai:
1.2.1. nustatyti ar Užsakovo finansinės ataskaitos visais reikšmingais atžvilgiais teisingai parodo 2026-2028 m. gruodžio 31 d. Užsakovo finansinę būklę, tą dieną pasibaigusių metų finansinius veiklos rezultatus ir pinigų srautus pagal taikomus finansinės atskaitomybės reikalavimus;    
1.2.2. nustatyti ar Užsakovo finansinės ataskaitos parengtos pagal teisės aktus, reglamentuojančius buhalterinę apskaitą ir finansinių ataskaitų sudarymą;
1.2.3. pateikti nuomonę, ar vadovybės ataskaita parengta laikantis teisės aktų reikalavimų;
1.2.4. pateikti nuomonę ar Užsakovo vadovo parengtame vadovybės ataskaitoje pateikti duomenys atitinka finansinių ataskaitų duomenis. 
1.2.5. nurodyti, ar atsižvelgiant į finansinių ataskaitų audito metu gautą informaciją ir įgytą supratimą apie įmonę bei jos aplinką vadovybės ataskaitoje nustatyta reikšmingų iškraipymų ir, jei nustatyta, nurodyti tokių iškraipymų pobūdį.
1.3. Vykdytojo atliekamo audito tikslas yra deramai įsitikinti, ar finansinėse ataskaitose nėra reikšmingų informacijos iškraipymų. 
1.4. Užsakovas atsako už tai, kad būtų užkirstas kelias apgaulei, klaidoms ir įstatymų bei kitų norminių aktų pažeidimams. Vykdytojas įsipareigoja planuoti auditą taip, kad turėtų pakankamas galimybes pastebėti reikšmingus finansinių ataskaitų ir apskaitos įrašų iškraipymus (tarp jų bet kokius reikšmingus informacijos iškraipymus, susidariusius dėl apgaulės, klaidų ar įstatymų bei kitų norminių aktų pažeidimų). Atsižvelgdamas į tai, kad audito metu naudojamas atrankinio tikrinimo principas, Vykdytojas negarantuoja, kad bus aptiktos visos esminės klaidos ir (ar) reikšmingi informacijos iškraipymai, jei tokių būtų. 
1.5. Auditas bus atliekamas vadovaujantis Tarptautinės buhalterių federacijos patvirtintais tarptautiniais audito standartais, LR audito įstatymu ir kitais teisės aktais, reglamentuojančiais auditą bei auditorių darbą bei laikantis Tarptautinės buhalterių federacijos Buhalterių profesionalų etikos kodekso.

2. AUDITO APIMTIS IR AUDITO ATLIKIMAS
2.1. Audito tikslais Vykdytojas įvertins Užsakovo apskaitos ir vidaus kontrolės sistemas tiek, kad galėtų spręsti, ar ji sudaro pakankamą pagrindą finansinėms ataskaitoms parengti ir nustatyti, ar Užsakovas tinkamai tvarko apskaitą. 
2.2. Audito procedūrų pobūdis ir apimtis priklausys nuo to, kaip Vykdytojas įvertins Užsakovo apskaitos ir vidaus kontrolės sistemas. 
2.3. Vykdytojas pateiks Užsakovui auditoriaus išvadą apie finansines ataskaitas bei audito ataskaitą. Auditoriaus išvados forma ir turinys gali būti kaip 700-ojo tarptautinio audito standarto „Nuomonės apie finansines ataskaitas susidarymas ir pateikimas“ priede pateiktuose pavyzdžiuose, tačiau gali būti aplinkybių, dėl kurių auditoriaus išvados forma ir turinys gali skirtis nuo minėtų pavyzdžių.
2.4. Vykdytojas iš anksto planuoja audito darbą paruošdamas audito planą. Tačiau, atsižvelgdamas į konkrečias aplinkybes, Vykdytojas gali keisti audito apimtį ir akcentuojamas sritis.  
2.5. Audito planavimo metu Užsakovas ir Vykdytojas susitaria dėl grafiko, pagal kurį Vykdytojui bus pateikta informacija ir pagrindžiantys dokumentai (“Informacijos sąrašas”),  dėl finansinių ataskaitų projekto (“finansinių ataskaitų projektas”), taip pat dėl Užsakovo valdybos (vadovo) parengtos veiklos ataskaitos pateikimo. Užsakovas atsako už tai, kad Vykdytojui būtų pateikta visa Informacijos sąraše nurodyta informacija bei finansinių ataskaitų projektas bei Užsakovo valdybos (vadovo) parengta veiklos ataskaita pagal sutartą grafiką siekiant efektyviai ir laiku atlikti finansinių ataskaitų auditą. 
2.6. Šia sutartimi apibrėžtas auditas bus laikomas baigtu, kai Užsakovui pateikti visi audito darbo rezultatai, nurodyti šios sutarties 2.3. punkte, kas ir bus laikoma paslaugų perdavimu – priėmimu, patvirtinančiu, kad įsipareigojimai buvo įvykdyti tinkamai ir laiku, nebent Šalys būtų pasirašiusios atskirą perdavimo – priėmimo aktą. 
2.7. Greta audito darbo rezultatų Vykdytojas pateiks Užsakovui atskirą laišką dėl bet kokių atliekant auditą pastebėtų reikšmingų apskaitos ir vidaus kontrolės sistemų trūkumų (“Laišką vadovybei”). Tačiau auditas nėra skirtas visiems reikšmingiems Užsakovo vidaus kontrolės sistemos trūkumams nustatyti, todėl Laiške vadovybei bus nurodyti tik tie Užsakovo apskaitos ir vidaus kontrolės sistemų ir kitų verslo aspektų trūkumai, kuriuos Vykdytojas pastebėjo audito metu ir į kuriuos, Vykdytojo nuomone, būtina atkreipti Užsakovo dėmesį. Vykdytojas atlieka tik tokios apimties vidaus kontrolės sistemos peržiūrą, kad galėtų pateikti audito darbo rezultatus, todėl Vykdytojo pastabos dėl šios sistemos nebūtinai apims visus galimus patobulinimus, kurie galėjo būti pasiūlyti atlikus nuodugnesnę specialios paskirties peržiūrą.

3. AUDITO GRUPĖ
3.1. Audito grupė sudaroma Vykdytojo įsakymu. Užsakovas, remdamasis galimo interesų konflikto pagrindais, turi teisę prašyti pakeisti audito grupės darbuotojus ar atstovus.
3.2. Vykdytojas pasilieka teisę įtraukti kitus ir (ar) pakeisti darbuotojus ir (ar) atstovus atskirai to nederindamas su Užsakovu, tačiau iš karto apie tai jį informuodamas.
3.3. Vykdytojas turi teisę inicijuoti atlikto audito peržiūros atlikimą ir tuo tikslu savo nuožiūra paskirti auditorių, kuris nebūtinai yra Vykdytojo darbuotojas.

4. INFORMACIJOS ATSKLEIDIMAS
4.1. Audito darbo rezultatai ir bet kurie kiti dokumentai, kuriuos Vykdytojas pateikia veikdamas kaip audito įmonė, negali būti atskleidžiami ir (ar) perduodami trečiosioms šalims be išankstinio raštiško Vykdytojo sutikimo, išskyrus Lietuvos Respublikos įstatymuose numatytus atvejus. Apie bet kokį informacijos atskleidimo atvejį Užsakovas iš anksto ne vėliau kaip prieš penkias dienas informuos Vykdytoją.
4.2. Užsakovas įsipareigoja apsaugoti Vykdytoją nuo bet kokių trečiųjų šalių Užsakovui padarytų nuostolių ar žalos, kilusios trečiosioms šalims netinkamai panaudojus Vykdytojo pateiktus dokumentus ar informaciją.   
4.3. Jei Užsakovas ketina publikuoti ar kitaip platinti dokumentą, kuriame be finansinių ataskaitų ir auditoriaus išvados yra ir kitos informacijos, Užsakovas privalo;
4.3.1. pateikti Vykdytojui tokio dokumento projektą;
4.3.2. gauti išankstinį raštišką Vykdytojo sutikimą publikuoti ir/ar platinti auditoriaus išvadą kartu su kita informacija. 

5. UŽSAKOVO TEISĖS IR PAREIGOS
5.1. Užsakovas ir jo vadovybė atsako už finansinių ataskaitų bei tinkamą apskaitos įrašų, pakankamai tiksliai bet kokiu laikotarpiu atskleidžiančių Užsakovo finansinę būklę, tvarkymą, jų tikslumą, išbaigtumą  bei pagrįstumą.
5.2. Užsakovo vadovybė taip pat atsako už tai, kad Vykdytojui būtų laiku pateikiami visi jam reikalingi Užsakovo apskaitos duomenys bei visa kita atitinkama dokumentacija, įskaitant akcininkų ir vadovybės sprendimus ar tokią informaciją bei duomenis, kurie, Vykdytojo nuomone, yra būtini, kad jis galėtų pateikti audito darbo rezultatus. Užsakovas sutinka suteikti Vykdytojui neribotą galimybę bendrauti su vadovais ir visais kitais reikalingais darbuotojais, kurie audito metu teiktų visokeriopą praktinę pagalbą ir tinkamus paaiškinimus.
5.3. Užsakovo vadovybės naudojama informacija rengiant finansines ataskaitas neišvengiamai apima ir tokius faktus bei vertinimus, kurie nėra tiesiogiai atspindėti buhalterinės apskaitos įrašuose. Viena iš audito procedūrų bus Vykdytojo prašymas, kad atitinkami Užsakovo vadovaujantys darbuotojai raštu patvirtintų tokius faktus ir sprendimus bei kitą žodžiu pateiktą informaciją, kurią audito metu Vykdytojui pateikė vadovaujantys Užsakovo darbuotojai finansinių ataskaitų klausimais ir kuri gali turėti reikšmingos įtakos finansinėms ataskaitoms. Vadovaudamasis tarptautiniais audito standartais, Vykdytojas prašys, o Užsakovas įsipareigoja raštu patvirtinti  Vykdytojui (“Vadovybės pareiškimų laiškas”), kad finansinėse ataskaitose esanti ir su ja susijusi informacija, kuri Vykdytojui buvo pateikta raštu ar žodžiu, yra teisinga, tiksli ir išsami. Vadovybės pareiškimų laiškas yra būtina sąlyga, kad Užsakovui būtų pateikti audito darbo rezultatai. Vadovybės pareiškimų laiško nepateikimas bus laikomas darbo apimties apribojimu, ir Vykdytojas pateiks auditoriaus išvadą su išlygomis arba atsisakys pareikšti nuomonę apie finansines ataskaitas.  
5.4. Užsakovas sutinka ir įsipareigoja apsaugoti Vykdytoją, jo darbuotojus ir (ar) atstovus nuo bet kokios atsakomybės, kuri gali kilti dėl Užsakovo darbuotojų netinkamo ir/ar neteisingo informacijos pateikimo.
5.5. Užsakovas ir jo vadovybė atsako už teisingą ir pilną informacijos bei duomenų, reikalingų auditui atlikti, pateikimą Vykdytojui raštu ir žodžiu, įskaitant, informaciją, atspindėtą ar neatspindėtą finansinėse ataskaitose, bet ja neapsiribojant.
5.6. Šalys įgalioja viena kitą siųsti ir gauti duomenis ir informaciją, kuri yra būtina atliekamo darbo dalis (įskaitant audito darbo rezultatų projektus, bet jais neapsiribojant), elektroniniu paštu (internetu). Šalys supranta ir pripažįsta, kad elektroninio pašto naudojimas yra rizikingas tuo, kad nei viena Šalis negali garantuoti elektroniniu paštu siunčiamos informacijos bei duomenų konfidencialumo bei apsaugoti jos nuo neįgaliotų trečiųjų asmenų prieigos. Tuo pačiu Šalys pripažįsta, kad jos neatsako viena kitai, jeigu tretieji asmenys elektroniniu paštu siunčiamą ar gaunamą informaciją bei duomenis panaudoja prieš vieną iš Šalių, ar tokie trečiųjų asmenų veiksmai sąlygoja  žalos (nuostolių ir pan.) atsiradimą Šaliai.
5.7. Užsakovas turi savo sąskaita užtikrinti Vykdytojo darbuotojams ir (ar) atstovams tinkamas darbo sąlygas Užsakovo patalpose, tarp jų galimybę naudotis dokumentų kopijavimo ir telefono linijomis. 

6. VYKDYTOJO TEISĖS IR PAREIGOS
6.1. Vykdytojo teisinė ir profesinė pareiga yra pateikti Užsakovui ir, Užsakovo pageidavimu, jo Akcininkų susirinkimui audito darbo rezultatus. 
6.2. Vykdytojas pasilieka teisę nustatyti audito darbo rezultatų turinį ir formuluotę, kaip apibrėžta šios sutarties 2.3. punkte.
6.3. Užsakovas suteiks Vykdytojui galimybę gauti visus įrodymus, kokie pastarajam atrodys reikalingi siekiant padaryti pagrįstas išvadas.   
6.4. Atlikdamas auditą Vykdytojas naudosis visais reikiamais įgūdžiais, bus atidus ir uolus bei vykdys savo įsipareigojimus pagal taikytinus profesinius standartus. 
6.5. Esant būtinybei, Vykdytojas turi teisę samdyti kitus atstovus bei atskleisti jiems informaciją bei duomenis, reikalingus šia sutartimi apibrėžtam auditui atlikti.
6.6. Audito metu Vykdytojo parengti darbo dokumentai ir(arba) Užsakovo parengti ir Vykdytojui pateikti dokumentai bei kita medžiaga ir(ar) informacija, kurią Vykdytojas gavo atlikdamas auditą, yra laikoma darbo dokumentais ir yra Vykdytojo nuosavybė. Darbo dokumentai yra konfidencialūs, juos saugo Vykdytojas pagal Lietuvos Respublikos įstatymų reikalavimus bei Vykdytojo nustatytą politiką ir procedūras, tačiau jie gali būti atskleisti taikytinų įstatymų numatytais atvejais.   
6.7. Vykdytojui priklauso autoriaus ir kitos intelektinės nuosavybės teisės į tai, kas paruošta iki audito arba audito metu, įskaitant sistemas, metodiką, programinę įrangą ir technologijas, bet jomis neapsiribojant. Vykdytojui priklauso visos autoriaus ir kitos intelektinės nuosavybės teisės į visas ataskaitas, konsultacijas raštu bei kitą medžiagą, kurią Vykdytojas pateikė Užsakovui, tačiau Užsakovas turi teisę naudoti audito darbo rezultatus šioje sutartyje numatytais būdais. 

7. ATSISKAITYMAS
7.1. Sutarties kaina:
7.1.1. Sutarties kaina: eurais be PVM – ............,.... EUR (.............. eurų ir ....... ct);
7.1.2. Sutarties kainos 21 proc. PVM: eurais – .........,... EUR (................ eurų ir ...... ct);
7.1.3. Sutarties kaina: eurais su 21 proc. PVM – .........,... EUR (................ eurų ir ...... ct).  
7.2. Atsiskaitymo terminai:
7.2.1. sumokama per 30 (trisdešimt) dienų nuo galutinės sąskaitos už auditą išrašymo dienos.
7.3. Aukščiau nurodytas užmokestis yra nustatytas darant prielaidą, kad Užsakovas pagal iš anksto suderintą grafiką pateikia pagal priimtinus standartus parengtą dokumentaciją ir kad Užsakovo darbuotojai bendradarbiaus su Vykdytoju ir pateiks visus reikalingus dokumentus, duomenis ir (ar) informaciją, kuri galioja ir atitinka šios sutarties reikalavimus ir yra būtina auditui pagal šią sutartį atlikti. 
7.4. Užsakovas įsipareigoja laiku sumokėti užmokestį pagal Vykdytojo pateiktas sąskaitas šios sutarties 7.2 punkte nustatyta tvarka.
7.5. Sąskaitos turi būti apmokėtos per 30 (trisdešimt) dienų nuo sąskaitos išrašymo dienos. PVM sąskaitos faktūros privalo būti teikiamos naudojantis informacinės sistemos „SABIS“ priemonėmis. Jei per 30 (trisdešimt) dienų nuo sąskaitos išrašymo dienos užmokestis negaunamas, nuo einamojo likučio už kiekvieną mėnesio trukmės laikotarpį, prasidedantį (dvidešimt pirmąją (21) dieną) nuo sąskaitos išrašymo dienos, priskaičiuojamos 0,2 procentų netesybos.
7.6. Sutarties laikotarpiu Užsakovas, esant poreikiui, gali įsigyti Specifikacijoje nenurodytų, tačiau su pirkimo objektu susijusių, paslaugų, neviršijant 10 proc. vertės nuo Sutarties kainos. Už Specifikacijoje nenurodytus, tačiau su pirkimo objektu susijusių paslaugų, Užsakovas mokės ne didesnes nei susitarimo pasirašymo dieną Vykdytojo oficialiai nurodytas galiojančias šių paslaugų kainas, arba, jei tokios kainos neskelbiamos, Vykdytojo pasiūlytas, konkurencingas ir rinką atitinkančias, kainas, jei Vykdytojas šias paslaugas  galės pasiūlyti. 
7.7. Tuo atveju, jei Užsakovas nevykdo šios sutarties 2.5. ir 7.3. punktų nuostatų, t. y. nepateikia pagal priimtinus standartus parengtos dokumentacijos iš anksto suderintu grafiku, arba Užsakovo darbuotojai nebendradarbiauja su Vykdytoju, arba Užsakovas nepateikia visų kitų reikalingų dokumentų, duomenų ir(ar) informacijos, kuri galioja ir atitinka šios sutarties reikalavimus ir yra būtina auditui pagal šią sutartį atlikti, arba Užsakovas nepateikia pilno informacijos sąrašo, finansinių ataskaitų projekto, veiklos ataskaitos, kurią laiku ir nustatyta forma parengė Užsakovo valdyba (vadovas), ir dėl išvardintų priežasčių Vykdytojas turi atlikti nurodytus veiksmus Užsakovo vardu jį apie tai informuodamas, tai tokie Vykdytojo veiksmai bus vertinami kaip papildomas darbas, viršijantis audito darbo apimtį, nustatytą šia sutartimi, ir Užsakovas privalės atlyginti Vykdytojui už tokius papildomus darbus pagal papildomą susitarimą.

8. KONFIDENCIALUMAS
8.1. Šalys pripažįsta ir patvirtina, kad šios sutarties nuostatos bei informacija, kuri tapo žinoma pasirašius šią sutartį, bus laikoma konfidencialia ir nebus atskleista jokiai trečiajai šaliai be išankstinio raštiško kitos Šalies sutikimo, nebent tokios informacijos atskleidimas būtų privalomas pagal Lietuvos Respublikos įstatymus arba būtinas tam, kad būtų tinkamai įvykdyti šia sutartimi Šalių prisiimti įsipareigojimai. Konfidencialumo reikalavimas nėra taikomas viešai skelbiamai informacijai. 
8.2. Siekdamos išvengti nesusipratimų, Šalys vienareikšmiškai sutaria, kad aukščiau esančiame 8.1 punkte nustatytas konfidencialumo reikalavimas yra taikomas bet kokiai informacijai, kuri yra susijusi su Užsakovu ir kurią Vykdytojas gavo audito metu, išskyrus tuos atvejus, kai Užsakovas raštu sutinka atskleisti informaciją arba kai tai yra privaloma pagal Lietuvos Respublikos įstatymus. Užsakovas sutinka neatskleisti Vykdytojo audito metodikos bei audito atlikimo būdų. 
8.3. Šalys pasirašydamos šią sutartį įsipareigoja užtikrinti aukštą asmens duomenų apsaugos lygį bei besąlygiškai vykdyti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymo ir kitų galiojančių duomenų apsaugą reglamentuojančių teisės aktų nustatytas normas.

9. FORCE MAJEURE
9.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl nenugalimų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, pandemijos, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.  
9.2. Bet kurios iš Šalių finansinių lėšų nepakankamumas ar kontrahentų pažeisti įsipareigojimai  nėra laikomi force majeure. 
9.3. Kiekviena Šalis kaip galima greičiau, bet ne vėliau kaip per 30 (trisdešimt) dienų praneša kitai Šaliai apie force majeure aplinkybių atsiradimą ir aptaria sutarties sustabdymo ir(ar) jos nutraukimo galimybes.
9.4. Atsiradus force majeure aplinkybėms, Užsakovas įsipareigoja sumokėti Vykdytojui užmokesčio dalį už audito darbą, atliktą iki pranešimo apie force majeure gavimo [bei papildomas išlaidas]. 
9.5. Jei force majeure aplinkybės tęsiasi ilgiau nei 3 (tris) mėnesius, bet kuri Šalis, pranešusi kitai Šaliai, turi teisę nutraukti šią sutartį. Tokiu atveju Užsakovas privalo sumokėti atitinkamą užmokesčio dalį už audito darbą, atliktą iki sutarties nutraukimo [bei papildomas išlaidas].  

10. SUSTABDYMAS IR NUTRAUKIMAS
10.1. Jei Užsakovas nevykdo 7.5. punkte, 7.3. punkte arba 2.5. punkte nurodytų įsipareigojimų, ir Šalys nesutaria dėl papildomų darbų, kuriuos turi atlikti Vykdytojas Užsakovo vardu, kaip tai yra nurodyta šios sutarties 7.7. punkte, Vykdytojas pasilieka teisę sustabdyti šia sutartimi numatytų paslaugų teikimą apie tai iš karto pranešdamas Užsakovui. Toks sustabdymas nebus laikomas Vykdytojo padarytu sutarties pažeidimu. Jei Užsakovo įsipareigojimų nevykdymas užsitęsia ilgiau nei 20 (dvidešimt) dienų nuo tokio pranešimo dienos, Vykdytojas turi teisę vienašališkai nutraukti sutartį nepateikdamas audito darbo rezultatų, o Užsakovas privalo sumokėti iki nutraukimo dienos susidariusį užmokestį bei papildomas išlaidas.  
10.2. Užsakovas ir Vykdytojas susitaria, kad šią sutartį gali nutraukti bet kuri iš Šalių, pranešdama apie nutraukimą raštu ne vėliau nei 30 (trisdešimt) dienų iki numatomos nutraukimo datos. Tokiu atveju Užsakovas sutinka sumokėti Vykdytojui atitinkamą užmokesčio dalį už audito darbą, atliktą iki datos, kai buvo gautas pranešimas apie numatomą sutarties nutraukimą Vykdytojo biure, bei papildomas išlaidas.

11. ATSAKOMYBĖ
11.1. Vykdytojo atsakomybė yra apribota atsakomybe už tiesioginę žalą (nuostolius, netesybas ir pan.), kurią Užsakovas patirtų dėl Vykdytojo, jo darbuotojų ir (ar) atstovų arba trečiųjų asmenų tyčios ar didelio neatsargumo atliekant šioje sutartyje numatytas paslaugas. 
11.2. Nepaisant to, kad šios sutarties kurioje nors vietoje galėtų būti numatyta priešingai, jokiu atveju nei Vykdytojo, nei Užsakovo buvęs, būsimas ar esamas darbuotojas ir (ar) atstovas nebus individualiai atsakingas kitai Šaliai už bet kokius pirmosios Šalies įsipareigojimus ir atsakomybę pagal šią sutartį.
11.3. Užsakovas ir Vykdytojas įsipareigoja neperduoti ir(ar) neperleisti  trečiajai šaliai jokių iš šios sutarties kilusių teisių, pareigų ir(ar) pretenzijų bei reikalavimų atitinkamai Vykdytojo ar Užsakovo atžvilgiu be išankstinio kitos Šalies rašytinio sutikimo, jei šioje sutartyje nenumatyta kitaip.
11.4. Šios sutarties 11.1. – 11.3. punktuose išdėstytos nuostatos išliks galiojančios ir po to, kai bus visiškai atliktas darbas bei suteiktos visos paslaugos pagal šią sutartį. 

12. TEIKĖJO SUBTIEKĖJŲ KEITIMO PAGRINDAI IR TVARKA
12.1. Sutarčiai vykdyti pasitelkiami šie subtiekėjai: [surašyti pasiūlyme nurodytus subtiekėjus, jeigu tokių nėra parašyti žodį „nėra“].
12.2. Ne vėliau negu Sutartis pradedama vykdyti ir vėliau Sutarties galiojimo metu, Teikėjas privalo Užsakovui pranešti tuo metu žinomų ar ketinamų ateityje pasitelkti subtiekėjų pavadinimus, kontaktinius duomenis ir jų atstovus. 
12.3. Tais atvejais, kai Teikėjas nesiremia subtiekėjo pajėgumais, Užsakovas turi teisę patikrinti, ar nėra Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų. Jeigu subtiekėjo padėtis atitinka bent vieną vadovaujantis Lietuvos Respublikos Viešųjų pirkimų įstatymo 46 straipsnyje nustatytą pašalinimo pagrindą, Užsakovas reikalauja per nustatytą terminą pakeisti minėtą subtiekėją reikalavimus atitinkančiu subtiekėju.
12.4. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subtiekėjui galimas tik tiems įsipareigojimams, kuriems Teikėjas pasiūlyme buvo numatęs perduoti subtiekėjams ir tik gavus Užsakovo sutikimą. Sutarties galiojimo metu ketinant pasitelkti papildomus subtiekėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose ir neturėti Lietuvos Respublikos Viešųjų pirkimų įstatymo 46 straipsnyje nurodytų subtiekėjo pašalinimo pagrindų (jei taikoma).
12.5. Teikėjas Sutarties vykdymo metu turi teisę pakeisti subtiekėją kitu kai:
12.5.1. Subtiekėjas netinkamai vykdo savo įsipareigojimui;
12.5.2. Subtiekėjas yra bankrutuojantis;
12.5.3. Subtiekėjas yra restruktūrizuojamas;
12.5.4. Subtiekėjui vykdoma bankroto procedūra ne teismo tvarka;
12.5.5. Subtiekėjui inicijuota priverstinė likvidavimo procedūra;
12.5.6. Subtiekėjui yra inicijuotos 12.5.2  – 12.5.5 punktuose analogiškos procedūros;
12.6. Subtiekėjų keitimas visada įforminamas rašytinių šalių susitarimu, kuris nuo įsigaliojimo momento tampa neatskiriama šios Sutarties dalimi.
12.7. Atsižvelgiant į sutarties pobūdį, galimas Užsakovo tiesioginis atsiskaitymas su subtiekėjais, šiomis sąlygomis:
12.7.1. Užsakovas ne vėliau nei per 3 darbo dienas nuo informacijos apie tuo metu Teikėjui žinomų subtiekėjų pavadinimus, kontaktinius duomenis ir jų atstovus gavimo, raštu informuoja subtiekėjus apie tiesioginio atsiskaitymo galimybę;
12.7.2. subtiekėjas, norėdamas pasinaudoti tiesioginio atsiskaitymo galimybe, turi pateikti raštišką prašymą Užsakovui;
12.7.3. tuo atveju, kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;
12.7.4. PVM sąskaitų faktūrų teikimas, atsiskaitymas su subtiekėju bei kiti veiksmai atliekami vadovaujantis šios Sutarties nurodyta tvarka;
12.7.5. Teikėjas turi teisę prieštarauti nepagrįstiems mokėjimams.

13. BAIGIAMOSIOS NUOSTATOS
13.1. Ši sutartis sudaroma ir vykdoma vadovaujantis Lietuvos Respublikos įstatymais. 
13.2. Užsakovas ir Vykdytojas susitaria, kad bet koks ginčas ir(ar) reikalavimas, kylantis iš šios sutarties, iš šios sutarties pažeidimo, nutraukimo ar negaliojimo ar susijęs su šia sutartimi, bus sprendžiamas Šalių tarpusavio susitarimu. Šalims nepasiekus susitarimo, toks ginčas ar reikalavimas, kylantis iš šios sutarties ar susijęs su šia sutartimi, jos pažeidimu, nutraukimu ir negaliojimu, bus sprendžiamas Lietuvos Respublikos teisės aktų nustatyta tvarka.  
13.3. Sutarties sąlygos gali būti keičiamos bet kuriuo metu, remiantis rašytine Šalių sutartimi.
13.4. Šia sutartimi Šalys užtikrina, kad jos galiojimo metu teiks viena kitai operatyvius pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią sutartį ar sąlygoti jos pažeidimą, taip pat kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios sutarties.
13.5. Šalys vienareikšmiškai susitaria ir pripažįsta, kad nei viena iš šios sutarties sąlygų negali būti laikoma atšaukta kurios nors Šalies, nebent tokį raštišką atšaukimą pasirašė abi Šalys. Toks Šalių pateiktas bet kurios šios sutarties sąlygos pažeidimo atšaukimas nebus laikomas jokios kitos šios sutarties sąlygos atšaukimu ar kito šios sutarties sąlygos pažeidimo atšaukimu.
13.6. Užsakovas ir Vykdytojas susitaria, kad bet kokie pranešimai, prašymai bei kitoks susirašinėjimas raštu vyks lietuvių ir bus įteikiamas asmeniškai Šalies įgalioto atstovo arba siunčiamas paštu registruotu laišku, nebent Šalys susitartų kitaip.
13.7. Ši sutartis laikoma įsigaliojusia nuo jos pasirašymo dienos ir galioja 12 (dvylikai) mėnesių. Sutartį galima pratęsti dar du kartus po 12 (dvylikai) mėnesių. Bendras Sutarties galiojimo terminas negali viršyti 36 (trisdešimt šešių) mėnesių nuo Sutarties įsigaliojimo dienos (įskaitant apmokėjimui už Paslaugas skirtą laikotarpį). Jeigu nė viena iš Šalių likus ne mažiau kaip 30 d. iki sutarties galiojimo termino pabaigos nepateikia kitai Šaliai rašytinio pranešimo apie sutarties nutraukimą, sutarties galiojimo terminas automatiškai pratęsiamas dar 12 (dvylikos) mėnesių laikotarpiui. 
13.8. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. 
13.9. Šalių paskirti asmenys, atsakingi už Sutarties vykdymą:
	
	Užsakovo
	Teikėjo

	Vardas, pavardė
	
	

	Pareigos
	
	

	Adresas
	
	

	Telefono Nr.
	
	

	El. pašto adresas
	
	


13.10. Už Sutarties ir jos pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas atsakingas Užsakovo Viešųjų pirkimų vyr. vadybininkas.
                         
14. ASMENS DUOMENŲ TVARKYMAS
14.1. Vykdydamos Sutartis Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
14.2. Šalių atstovų, darbuotojų ar kitų fizinių asmenų, pasitelktų Sutartims vykdyti duomenų tvarkymo teisėtumas grindžiamas būtinybe įvykdyti Sutartis arba būtinybe pasinaudoti iš Sutarčių kylančiomis teisėmis.
14.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami. 
14.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarčių vykdymo metu.
14.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, tiekėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarčių vykdymu.
14.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos nustato Sutartys. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
14.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėju darbuotojus ir kitus atstovus), kurie bus pasitelkti Sutartims su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarčių vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutartims su Šalimis vykdyti ir išvardinti Sutartyse, yra supažindinti su Sutartyse pateiktais jų asmeniniais duomenimis, ir Šalies nustatyta tvarka tam davė savo sutikimą. 
14.8. Šalys šiuo susitaria, kad po Sutarčių nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartis ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

15. SUTARTIES PRIEDAI
15.1. Techninė specifikacija (Sutarties 1 priedas).
15.2. Paslaugų pasiūlymo lentelė (Sutarties 2 priedas).

	Užsakovas:
	Vykdytojas:

	.....................................

	Šarūno g. 2, LT-76161 Šiauliai

	A. s. LT727180 0000 0246 7930

	Bankas: AB Artea
Banko kodas 7180

Sutarties 1 priedas

TECHNINĖ SPECIFIKACIJA
1.	Reikalavimai perkamai Paslaugai:
1.1. Paslauga apima 2026, 2027 bei 2028 finansinius metus.
1.2. Tiekėjas atliks pagal Lietuvos finansinės atskaitomybės standartus paruoštų Perkančiojo subjekto metinių finansinių ataskaitų rinkinių (balanso, pelno (nuostolių), pinigų srautų, nuosavo kapitalo pokyčių, aiškinamojo rašto) (toliau - Metinės finansinės ataskaitos) auditą ir pateiks atlikto audito išvadą apie minėtas Metines finansines ataskaitas.
1.3. Tiekėjas patikrins Perkančiojo subjekto vadovybės ataskaitą  ir pareikš nuomonę, ar finansinėje informacijoje, pateiktoje vadovybės ataskaitoje , nėra reikšmingų nukrypimų, lyginant su atitinkamo laikotarpio finansinėmis ataskaitomis. 
1.4. Tiekėjas paruoš audito ataskaitą Perkančiojo subjekto vadovybei, kurioje bus paminėti audito metu atskleisti svarbūs pastebėjimai, jei tokių bus, ir pateiktos rekomendacijos, be to, ataskaitoje bus pateikta išsamesnė informacija apie audito rezultatus bei aptariami audito metu nustatyti valdymui ar priežiūrai svarbūs dalykai.
1.5. Tiekėjas savo darbo metu privalo užtikrinti pagalbą Perkančiajam subjektui, rengiant jos Metines finansines ataskaitas pagal Lietuvos finansinės atskaitomybės standartus. 
1.6. Tiekėjas be papildomo užmokesčio telefonu ar kitomis priemonėmis konsultuos Perkančiojo subjekto personalą įvairiais einamaisiais finansinės apskaitos ir mokesčių klausimais, kurie yra susiję su vykdomu auditu.
1.7. Paslauga, susijusi su Metinių finansinių ataskaitų auditu, turi būti pradėta teikti: 
1.7.1. už 2026 finansinius metus – Tiekėjas sprendžia dėl audito paslaugos pradžios;
1.7.2. už 2027 finansinius metus – ne vėliau kaip nuo 2027 m. lapkričio 3 d.;
1.7.3. už 2028 finansinius metus – ne vėliau kaip nuo 2028 m. lapkričio 3 d.
1.8. Audito išvada apie Metines finansines atskaitas ir vadovybės ataskaitą turi būti pateikiama lietuvių kalba pasibaigus finansiniams metams:
1.8.1. už 2026 finansinius metus – ne vėliau kaip iki 2027 m. kovo 20 d.;
1.8.2. už 2027 finansinius metus – ne vėliau kaip iki 2028 m. kovo 20 d.;
1.8.3. už 2028 finansinius metus – ne vėliau kaip iki 2029 m. kovo 20 d.
1.9. Tiekėjas įsipareigoja atlikti auditą pagal Tarptautinius audito standartus, vadovaujantis Lietuvos Respublikos įstatymais ir kitais teisės aktais. Jeigu audito paslaugų teikimo metu teisės aktai nustatys audituojamoms įmonėms, audito įmonėms ar auditoriams papildomus įsipareigojimus, susijusius su audito atlikimu, šios papildomos paslaugos įeis į perkamų audito paslaugų apimtį.
1.10. Perkančiojo subjekto prašymu, Tiekėjo atstovai dalyvaus akcininkų susirinkimuose audito atlikimo klausimais.
1.11. Vykdomas žaliasis pirkimas. Vadovaujantis Aplinkos apsaugos kriterijų taikymo, vykdant žaliuosius pirkimus tvarkos aprašo 4.4.3 p. t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

Sutarties 2 priedas

PASLAUGŲ ĮKAINIŲ LENTELĖ

TERMINAI

	Eil.
Nr.
	Veiksmas
	Data / Dienų skaičius / Laikas
(Lietuvos laiku)
	Pastabos

	1.
	Pasiūlymų pateikimo terminas
	Bus nurodytas skelbime apie pirkimą. 
	Perkantysis subjektas turi teisę pratęsti pasiūlymų pateikimo terminą.


	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	



	3.
	Perkantysis subjektas pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiojo subjekto iniciatyva, jų pateikimo terminas nesikeičia. 


	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 45 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip:
	90 (devyniasdešimt) dienų nuo pasiūlymų pateikimo galutinio termino pabaigos. 
	

	6.
	Perkantysis subjektas atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per:
	3 (tris) darbo dienas nuo prašymo gavimo dienos

	Netaikoma, jei neprašoma pateikti pasiūlymo galiojimo užtikrinimą patvirtinančio dokumento

	7.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per:
	5  (penkias) darbo dienas nuo prašymo gavimo dienos

	Netaikoma, jei neprašoma pateikti pasiūlymo galiojimo užtikrinimą patvirtinančio dokumento

	8.
	Perkantysis subjektas informuoja dalyvius apie EBVPD vertinimo rezultatus (jeigu taikoma) ne vėliau kaip per:
	3 (tris) darbo dienas nuo sprendimo priėmimo dienos
	

	9.
	Perkantysis subjektas dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per:
	3 (tris) darbo dienas nuo sprendimo priėmimo dienos
	

	10.
	Dalyvis turi teisę pateikti pretenziją perkančiajam subjektui pateikti prašymą ar pareikšti ieškinį teismui ne vėliau kaip per:
	5 (penkias) darbo dienas nuo perkančiojo subjekto pranešimo raštu apie jo priimtą sprendimą išsiuntimo tiekėjams dienos arba nuo paskelbimo apie  perkančiojo subjekto priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiojo subjekto priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	11.
	Perkantysis subjektas privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per:
	6 (šešias) darbo dienas nuo pretenzijos gavimo dienos
	

	12.
	Jeigu  perkantysis subjektas per nustatytą terminą neišnagrinėja jam pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) per:
	15 (penkiolika) dienų nuo dienos, kurią perkantysis subjektas turėjo raštu pranešti apie priimtą sprendimą 

